Ribe Stifts Adresseaviser, 1848-06-05
Rygtet gaaer der, at General Wrangel vil forlade Armeen, men det er vist, om Halkett vil erholde Overkommanden. Man er ikke fornøiet med at have anviist de hannoveranske Tropper en saa ubehagelig Stilling ved Als. Her seer man, hedder det, Følgerne af Preussernes overilede Angreb første Paaskedag, da det efter Planen var overdraget Hannoveranerne at omgaae det danske Armeekorps, og afskjære det Tilbagetoget til Flensborg. Ved Preussernes overilede Angreb og ubetimelige Kamplyst er det lykket de Danske at komme til Als, hvorfra man ikke kan fordrive dem, fordi man mangler Skibe. Klagen og Jamren over denne Mangel, og Opraab til Anskaffelsen af en tydsk Marine gaaer i det Uendelige. (B. T.) Hvor fordærvelig Bissekræmmernes Omløben er, ikke alene paa Grund af det Tab, den paafører Statskassen og de Handlende i Kjøbstæderne, men ogsaa væsentligen formedelst den Skade derved i saa mange Henseender paaføres Landboerne, og den Demoralisation, som ved disse af al Øvrighed ukontrollerede Omløbere udbredes paa Landet, er i de senere Aar bleven meer og meer erkjendt. En ny Retning, hvori disse Omløbere have viist sig skadelige, er imidlertid i denne Krigstid opdaget, idet man har erfaret, at flere Bissekræmmere ere i den nordlige Deel af Provindsen anholdte som Spioner, og det maa visselig erkjendes, at de i høi Grad ere skikkede til saadant Hverv og til hemmeligt at ombringe forræderske Budskaber, efter deres bedragerske Karakteer, deres Kjendskab til Beboere og Biveie, og under Skjul af deres Handel. Det fortjener i Forbindelse hermed at fremhæves, hvad der fra flere Sider med Paalidelighed er erfaret, at der imellem de slesvigholsteenske Soldater, som have hjemsøgt den sydlige Deel af Jylland, er af Bønderne gjenkiendt forskjellige forhenværende Bissekræmmere, som nu tjente deres Kammerater til Veivisere, og saaledes gjengieldte de Landboere, som forhen havde viist dem en ulovlig Bistand, med at paaføre dem Plyndring. Udentvivl er det nærmest den Forbittrelse, som herover har udbredt sig hos de i Skanderborg Egnen boende Bønder, der har bevirket, at et Par Mænd i Hvolbek i disse Dage have paagrebet og indbragt til Skanderborg en omløbende Bissekræmmer og hans Krampose. Da det ved den foretagne Undersøgelse har viist sig, at alle Varerne vare ustemplede, og der hos Personen blev forefundet en Regning for Varer fra Haderslev, kan det vist antages, at Omløberen er kommen fra Hertugdømmerne. Hvorvidt han tillige har havt noget hemmeligt Hverv, vides vel ikke; men det bør dog bemærkes, at han, efter at være indbragt i et Huus, imedens en Vogn blev hentet til hans Henførsel, benyttede et Øjeblik, hvori han var upaaagtet, til at henkaste i Jlden nogle Papirer, der vare fortærede da man kom til, og om hvis Jndhold nu ingen Oplysning er at erholde. Det var meget at ønske, at disse nye erhvervede Erfaringer og Bissekræmmernes Skadelighed maatte bidrage til, at Landboerne, som desværre hidtil paa mange Steder af gammel Fordom og Medlidenheds- eller Frygtshensyn have beskyttet disse Omløbere mod Anholdelse, i Fremtiden vilde være enige om, at paagribe hver omløbende Kræmmer og lade ham henbringe til vedkommende Herredsfoged. (Aalb. Av.)